Gunārs Čipēns

Gunārs Čipēns (; dzimis  Rīgā, miris ) bija Padomju un Latvijas zinātnieks. Latvijas Zinātņu akadēmijas īstenais loceklis, profesors, habilitēts ķīmijas doktors, valsts emeritētais zinātnieks.

Dzīvesgājums 
Dzimis 1933. gada 8. novembrī Rīgā Latvijas Operas un baleta teātra mūziķa Ignāta Čipēna ģimenē. No 15 gadu vecuma izglītību guvis Rīgas Industriālā politehnikuma ķīmijas nodaļā, kuru beidza 1953. gadā.

No 1953. gada līdz 1958. gadam studēja Latvijas Valsts universitātes ķīmijas fakultātē un bija ievērojamā ķīmiķa Voldemāra Grīnšteina audzēknis.

No 1958. gada līdz emeritētā zinātnieka statusa iegūšanai bija Latvijas Organiskās sintēzes institūta līdzstrādnieks.

No 1958. gada līdz 1963. gadam darbs saistīts ar heterociklisko savienojumu ķīmiju, tiek studētas acilaminoguaridīnu un aminotriazolu ķīmiskās īpašības un iegūšanas metodes un pētīta atsevišķu savienojumu prettuberkulozes aktivitāte.

Apkopojot šos pētījumus, 1963. gadā tiek aizstāvēta zinātņu kandidāta disertācija.

1964. gadā Solomons Hillers iecēla par Aminoskābju un peptīdu laboratorijas vadītāju, kuru vadīja līdz 1983. gadam un attīstīja jaunu zinātnisko virzienu — peptīdu ķīmiju.

No 1975. līdz 1982.gadam vadīja Organiskās sintēzes institūtu.

1977. gadā profesors Latvijas PSR Zinātņu Akadēmijas organiskās sintēzes institūtā.

1982. gadā Organiskās sintēzes institūta direktors, PSRS Valsts prēmijas un LPSR Valsts prēmijas laureāts, RPI profesors, kurš vienlaikus ir PSRS Valsts zinātnes un tehnikas komitejas Sērorganisko savienojumu ķīmijas un tehnoloģijas zinātniskās padomes priekšsēdētājs, piecu PSRS ZA zinātnisko padomju un komisiju loceklis un kompleksās programmas «Peptīdu un olbaltumvielu dabas bioregulatori» vadītājs.

2002. gadā kļuva par valsts emeritēto zinātnieku.

Darbi 
1975. gadā jau 126 pētnieciskie darbi un iegūtas 6 autorapliecības.

Zinātniskā darba rezultāti atspoguļoti 7 monogrāfijās, ap 490 zinātniskās publikācijās, vairāk nekā 300 konferenču tēzēs, 63 autorapliecībās un 2 patentos. Vadījis 25 disertāciju izstrādi. Laikā no 1986. gada līdz 1990. gadam Gunārs Čipēns bija ceturtais starp 700 visvairāk citētajiem Latvijas zinātniekiem. Lasījis lekciju kursus LU un RTU.

Galvenie pētījumu virzieni 
Peptīdu un olbaltumvielu dabas bioregulatoru (hormonu, kinīnu, neiropeptīdu, šūnu augšanas un diferenciācijas faktoru u. c.) struktūrfunkcionālās organizācijas un darbības mehānismu pētīšana.

Ģenētiskā koda simetrijas cēloņu meklējumi, ģenētiskā koda otrās daļas struktūras modeļu izveidošana, pētījumi par īpaša koda eksistenci, kas nosaka aminoskābju mijiedarbību peptīdu un olbaltumvielu molekulās.

Intronu veidošanās gēnos un gēnu skaitlisko parametru kvantēšana.

Apbalvojumi 
1961. gadā PSRS Valsts prēmiju izpelnījās Gunāra Čipēna vadītā pētnieku grupa par bioregulatoru — peptīdu izpēti.

1976. gadā LPSR Valsts prēmiju par peptīdu hormonu strukturāli funkcionālās organizācijas pētījumiem, angiotenzinamīda, pentagastrīna un glibutīda izstrādāšanu un ieviešanu medicīnas praksē.

1981. gadā saņem PSRS Valsts prēmiju.

1992. gadā saņem LZA G. Vanaga balvu.

2001. gadā Grindeļa medaļa par ieguldījumu peptīdu ķīmijā un peptīdu ārstniecisko preparātu radīšanā, kas ir dabiskie bioregulatori un ietekmē organismu jau ļoti niecīgās devās.

2004. gadā kopā ar vēl sešiem Latvijas zinātniekiem saņēma Latvijas Zinātņu akadēmijas un akciju sabiedrības "Grindeks" prēmiju, kā arī Jāņa Strupuļa veidoto zelta godazīmi "Zelta pūce" par ieguldījumu ķīmijā un peptīdu hormonu sintēzes tehnoloģiju izstrādē.

1986. gadā P.K. Anohina medaļu, 1990. gadā S. Hillera medaļu, 2006. gadā O. Šmīdeberga medaļu, un citas izcilu zinātnieku piemiņai veltītas medaļas.

Disertācijas 
 Чипенс Г.. Синтез и исследование структурно-функциональной организации некоторых пептидных гормонов и кининов. Автореферат дис. на соискание ученой степени доктора химических наук, Рига, Латвия, 1973.

Grāmatas 
 Chipens G. New biologically active fragments of immunoglobulins. Prepr.: Riga. Inst. of Organic Synthesis, LatvSSR Acad. Sci., 1988, 1-59.
 Chipens G. New biologically active fragments of immunoglobulins. In [Preprint]: Riga, Inst. of Organic Synthesis, LatvSSR Acad. Sci., 1987, 1-60.
 Папсуевич О.С.; Чипенс Г.И.; Михайлова С.В. Нейрогипофизарные гормоны: Рига, Зинатне , 1986, 1-283.
 Chipens G.; Vegners R.; Ievina N.; Rozenthal G. Polarins: a novel group of immunologically active peptides . In Preprint: Riga, 1986, 1-23.
 Никифорович Г.В.; Галактионов С.Г.; Чипенс Г.И. Конформации пептидных биорегуляторов: Москва, Медицина, 1983, 1-192.
 Чипенс Г.И.; Полевая Л.К.; Веретенникова Н.И.; Крикис А.Ю. Структура и функции низкомолекулярных пептидов : Рига, Зинатне, 1980, 1-327.
 Галактионов С.Г.; Никифорович Г.В.; Чипенс Г.И.; Шендерович М.Д. Ангиотензин: молекулярные механизмы действия : Рига, Зинатне, 1979, 1-183.

Publicistika 
 Чипенс Г.И. Дирижеры организма . Наука и техника. 1982. gada (1), 6-8.
 Чипенс Г.И.; Скорова А.Э. Основные результаты деятельности Научного совета ГКНТ Химия и технология органических соединений серы за 1960-1980 годы . Изв. АН ЛатвССР. 1981. gada (12), 107-114.
 Чипенс Г.И.; Лидак М.Ю. Институт органического синтеза в годы девятой пятилетки . Изв. АН ЛатвССР. 1976. gada (3), 14-21.

Atsauces 
 2004 Pasniegtas Zelta pūces un Sudraba pūces balvas ievērojamiem Latvijas zinātniekiem 
 Biogrāfija Latvijas Zinātņu akadēmijas vietnē
 В. Славинска, Я. Страдынь ХИМИЯ ГЕТЕРОЦИКЛИЧЕСКИХ СОЕДИНЕНИЙ, 2013.g. № 10.. Lpp. 1504—1506
 Большая биографическая энциклопедия. 2009. 

1933. gadā dzimušie
Rīgā dzimušie
2014. gadā mirušie
Latvijas zinātnieki
Latvijas izgudrotāji
Ar Darba Sarkanā Karoga ordeni apbalvotie
Ar ordeni "Goda Zīme" apbalvotie
PSRS Valsts prēmijas laureāti